钦定古今图书集成/明伦汇编/氏族典/第558卷 > 司马骏
## 钦定古今图书集成/明伦汇编/氏族典/第558卷 > 司马骏

按《晋书扶风武王骏传》：“骏字子臧，幼聪慧，年五六岁能书疏，讽诵经籍，见者奇之。及长，清贞守道，宗室之
中最为隽望。魏景初中，封平阳亭侯。齐王芳立，骏年
八岁，侍讲焉。进爵乡侯，出为平南将军，假节都督淮
北诸军事，改封平寿侯。咸熙初，徙封东牟侯，转安东
大将军，镇许昌。武帝践祚，进封汝阴王，代汝南王亮”
镇关中。善抚御，有威恩，劝督农桑，与士卒分役。咸宁
初，羌卤树机能等叛，遣众讨之，斩三千馀级，入朝，徙
封扶风王。骏有孝行，母伏太妃随兄亮在官，骏常涕
泣思慕，若闻有疾，辄忧惧不食，或时委官定省。少好
学，能著论。齐王攸出镇，骏表谏恳切，以帝不从，遂发
病薨。赠大司马，加侍中、假黄钺。西土闻其薨也，泣者
盈路。百姓为之树碑，长老见碑，无不下拜。有子十人，
畅、歆最知名。